Un puști de 7 ani va reprezenta România la europenele de șah. Cine este David-Christian Talabă
- Cristian Raducanu
- 28 martie 2024, 14:45
"Să fie șah", pare să fie deviza unui puști de numai șapte ani, care a reușit să-i impresioneze și pe cei mai abili practicanți ai sportului minții. La vârsta la care alți copii abia trasează linuțe și bastonașe, David-Christian Talabă este deja campion, și-a câștigat dreptul de a reprezenta România în competițiile europene și mondiale.
"Să fie șah"
Născut în Galați, David-Christian Talabă va reprezinta România la Campionatul European Școlar de șah, alături de Dragoș-Ștefan Leu, născut și el în citadela dunăreană. Bătrânul continent își va aduna mințile luminate ale șahului într-o competiție care se va desfășura în perioada 30 mai - 8 iunie, în Irlanda.
Țara noastră va participa cu un lot de 13 sportivi. "Tricolorii" vor fi îndrumați de Gheorghe Toculeț, conducătorul delegației române. Competiția se va desfășura pentru următoarele categorii de vârstă: U 7, U 9, U 11, U 13 și U 15.
David-Cristian Talabă și Dragoș Ștefan Leu vor participa la categoria U7, respectiv U13. Juniorii au obținut calificarea la prestigiosul turneu, grație performanțelor din competițiile interne. David-Christian se poate mândri că a învins tot ce se putea. A câștigat titlul de campion la U7 cu șapte victorii din tot atâea meciuri.
David-Christian Talabă, maestru pe tabla de șah
A fost singurul competitor care a obținut numărul maxim de puncte. La aceeași competiție, dar la categoria U13, s-a remarcat și Dragoș Ștefan. A obținut 6,5 puncte din șapte meciuri, șase victorii și o remiză. Cu aceste performanțe la purtător, juniorii au fost cooptați în lotul naționalei de șah, coordonat de Gheorghe Toculeț.
Anul trecut, pe vremea când avea numai șase ani, David-Christian își trecea în palmares numeroase premii la categoria U7. Mai precis, șahistul a urcat de șase ori pe prima treaptă a podiumului. De remarcat este faptul că David a făcut performanțe și la categoriile superioare.
Trofee obținute de juniorul David-Christian Talabă
De exemplu, la concursul "Călărețul Singuratic Brăila", U10 s-a clasat pe locul III. Aminitim performanțele obținute David în anul 2023, de fapt, o mică parte din ele, poate cele mai semnficative.
- Turnelul "Uriașii Minții" Galați – LOCUL I (U06);
- Iași 1000 – MARELE PREMIU (U06);
- Concursul "In hoc Signo Vinces" Galați - LOCUL I (U08);
- Festivalul Internațional de Șah Iași – LOCUL I (U07);
- Trofeul "Universul Campionilor" Brăila – LOCUL I (U08);
- Trofelul "Mutare cu mutare" Brăila – LOCUL I (U08);
- Cupa Maritimo Braila – LOCUL II (U06);
- International School Chess Festival Ploiești – LOCUL 3 (U08);
- Trofeul "Călărețul Singuratic" Brăila – LOCUL 3 (U10).
Juniorul a făcut prima mutare pe tabla de șah la numai 5 ani și 8 luni, la Concursul Național de Șah la U8 din 2023. După care, o jumătate de an mai târziu a fost inclus în lotul echipei CSM Galați. Lot alături de care s-a prezentat la Campionatul Național pe Echipe de la Sebeș. 7
David și-a câștigat dreptul de a reprezenta România la nivel european și mondial
Din nou, David-Christian a fost cel mai mic concurent la Grand-Prix-ul de Șah Rapid de la Sebeș și de la Campionatul Național de Șah Clasic Seniori/Amatori 2024, unde s-a remarcat în fața unor adversari mult mai experimentați și mai bine cotați.
Anul competițional 2024 a început excelent pentru David. În primele trei luni a reușit să-și treacă în portofoliu și titlul de Campion Național Școlar de Șah Clasic U7. O performanță obținută la Concursul Național Școlar "Elisabeta Polihroniade". Astfel, David și-a câștigat dreptul de a reprezenta România la nivel european și mondial.
"Piticul" șahist de numai șape ani a reprezentat cu succes și școala unde învață. David a obținut locul I la "Concursul Școlar de Șah Galați 2024", unde a concurat sub egida Colegiului Național "Costache Negri", una dintre cele mai bune unități de învățământ din orașul de la malul Dunării.